《六月十六夜宿万山迓少保大司寇总制洪两峰先生四首 其三》
明代·林光

凉浸万竿竹，清恬一夕眠。澄江深洽地，明月正当天。

山水僻元在，云霞性本便。会看贤总制，功业照凌烟。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。